CELEX: 32005R1148
Language: sl
Date: 2005-07-15 00:00:00
Title: Uredba Komisije (ES) št. 1148/2005 z dne 15. julija 2005 o spremembi Priloge I k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora glede penetamata (Besedilo velja za EGP) Besedilo velja za EGP.

16.7.2005   
            
            
               SL
            
            
               Uradni list Evropske unije
            
            
               L 185/20
            
         UREDBA KOMISIJE (ES) št. 1148/2005
   z dne 15. julija 2005
   o spremembi Priloge I k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora glede penetamata (Besedilo velja za EGP)
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (1) in zlasti člena 2 Uredbe,
   ob upoštevanju mnenja Evropske agencije za ocenjevanje zdravil, ki jih je oblikoval Odbor za zdravila za veterinarsko uporabo,
   ob upoštevanju naslednjega:
   
               (1)
            
            
               Vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za pridelavo hrane, je treba oceniti v skladu z Uredbo (EGS) št. 2377/90.
            
         
               (2)
            
            
               Penetamat je bil vključen v Prilogo I k Uredbi (EGS) št. 2377/90 za govedo in prašiče za mišičevje, maščobe, jetra in ledvice ter za mleko, vendar samo za govedo. Navedeni vnos je treba razširiti na vse vrste sesalcev za pridelavo hrane.
            
         
               (3)
            
            
               Uredbo (EGS) št. 2377/90 je treba ustrezno spremeniti.
            
         
               (4)
            
            
               Pred uporabo te uredbe je treba omogočiti ustrezno obdobje, da lahko države članice izvedejo kakršne koli prilagoditve določbam te uredbe, ki bi zaradi te uredbe lahko bile potrebne za dovoljenja za promet, ki so bila dodeljena v skladu z Direktivo 2001/82/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v veterinarski medicini (2).
            
         
               (5)
            
            
               Ukrepi, predvideni v tej uredbi, so v skladu z mnenjem Stalnega odbora za zdravila za uporabo v veterinarski medicini –
            
         SPREJELA NASLEDNJO UREDBO:
   Člen 1
   Priloga I k Uredbi (EGS) št. 2377/90 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 14. septembra 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. julija 2005
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 224, 18.8.1990, str. 1. Uredba, kakor je bila nazadnje spremenjena z Uredbo Komisije (ES) št. 869/2005 (UL L 145, 9.6.2005, str. 19).
   
      (2)  UL L 311, 28.11.2001, str. 1. Direktiva, kakor je bila nazadnje spremenjena z Direktivo 2004/28/ES (UL L 136, 30.4.2004, str. 58).
   PRILOGA
   Naslednja/-e snov/-i se vnese/-jo v Prilogo I k Uredbi (EGS) št. 2377/90:
   1.   Antiinflamatorna sredstva
   1.2   Antibiotiki
   1.2.1   Penicilini
   
      
                  Farmakološko aktivna/-e snov/-i)
               
               
                  Ostanek označevalca
               
               
                  Živalska vrsta
               
               
                  Najvišja dovoljena vrednost ostankov
               
               
                  Ciljna tkiva
               
            
                  „Penetamat
                  
               
               
                  Benzilpenicilin
               
               
                  Vse vrste sesalcev za pridelavo hrane
               
               
                  50 μg/kg
               
               
                  mišičevje
               
            
                  50 μg/kg
               
               
                  maščobe
               
            
                  50 μg/kg
               
               
                  jetra
               
            
                  50 μg/kg
               
               
                  ledvice
               
            
                  4 μg/kg
               
               
                  mleko“